El Menzo el xe un fiume che el core inte la pianura padana e el xe afluente de zanca del Po. El nasse dal Lago de Garda arente a Peschiera, e dopo el sevita verso sud passando da Mantoa, dove che el forma i tre laghi de Mantoa . Da le bande de Governolo el se tra inte el Po, dopo ver parcorso in tuto 75 km. Storegamente el Menzo el xe stà importante assè durante el Risorgimento, parché el se catava propio su uno dei ladi del Quadriłatero austriaco , e donca qua i gà xe sta conbatue raquante bataje.